
2012 m. kovo  15 d. Nr. 3-6
                                                                    Įžanginė dalis

                 Birštono savivaldybės kontrolės ir audito tarnybos kontrolierė Zita Pranckevičienė, vadovaudamasi Birštono savivaldybės tarybos 2011 m. gegužės 13 d. sprendimu Nr. TS-107 „Dėl UAB „Birštono vandentiekis“ 2010 metų ūkinės veiklos“, ir vykdydama 2011 metų veiklos planą atliko UAB „Birštono vandentiekis“ (toliau –Įmonė) 2011 metų finansinių atskaitų rinkinio t. y. balanso, pelno (nuostolio) ataskaitos, nuosavo kapitalo pokyčių ataskaitos, pinigų srautų ataskaitos, aiškinamojo rašto  ir metinio pranešimo auditą. Auditas apėmė Įmonės veiklos laikotarpį nuo 2011-01-01 iki 2011-12-31. Šios metinės finansinės ataskaitos parengtos pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą bei Verslo apskaitos standartus. Už šias finansines ataskaitas ir metinį pranešimą yra atsakinga UAB „Birštono vandentiekis“ vadovybė. Kontrolierės pareiga, remiantis atliktu auditu, pareikšti nepriklausomą nuomonę apie šias metines finansines ataskaitas ir įvertinti, ar metiniame pranešime pateikti duomenys atitinka metinių finansinių ataskaitų duomenis. Ryšium su metinių finansinių ataskaitų rinkinio auditu Įmonės vadovybė patvirtino, kad reikšmingų įvykių, neatspindėtų finansinėse ataskaitose, kurie galėtų turėti įtakos 2011 metų finansiniams rezultatams, nuo finansinių metų pabaigos iki finansinių ataskaitų rinkinio sudarymo datos neįvyko. Auditas atliktas vadovaujantis Tarptautiniais audito standartais ir remiantis pagrindiniais veiklos principais  t. y. nepriklausomumo, sąžiningumo, objektyvumo, profesinės kompetencijos, konfidiansialumo ir atsakomybės visuomenei. Audito ataskaitą pateikiu, kaip dalį visos audito  darbo apimties, ir apibūdinu atlikto audito rezultatus. Šioje ataskaitoje yra pateikti tik tie reikšmingi dalykai, kurie pastebėti audito metu, ir aptariami audito metu nustatyti įmonės valdymui ar priežiūrai svarbūs dalykai, o nepriklausoma nuomonė apie finansinę atskaitomybę pateikiama audito išvadoje. Planuojant ir atliekant metinių finansinių ataskaitų rinkinio auditą nėra siekiama nustatyti visus įmonės valdymui ar priežiūrai svarbius dalykus.
                                                Audito subjektas ir objektas


Audito subjektas – UAB „Birštono vandentiekis“.


Audito objektas – Įmonės  2011 metų finansinių atskaitų rinkinio ir metinio pranešimo vertinimas.


Įmonės  adresas – N. Silvanavičiaus g. 2, Birštonas, įmonės kodas 152812840, steigėjas Birštono savivaldybės taryba, atsiskaitomosios sąskaitos Swedbank bankas ir AB Šiaulių bankas.


Pagrindinė Įmonės veikla numatyta įstatuose, kurie patvirtinti Birštono savivaldybės tarybos 2003 m. liepos 21 d. sprendimu Nr. TS-121, yra vandens nugeležinimas ir tiekimas Birštono miesto Birštono vienkiemio, Nemajūnų, Geležūnų, Bučiūnų gyvenviečių gyventojams, ir įstaigoms; nuotekų šalinimas ir valymas įmonėms ir gyventojams bei į valymo įrengimus paduodama ir UAB Prienų vandenys nuotekos, kurios pilnai biologiškai išvalomos. Už nuotekų valymą UAB Prienų vandenys apmoka pagal patvirtintą kainą. Įmonė turi vandens nugeležinimo stotį. Tiekiamas vanduo yra 100 proc. nugeležinamas. Be pagrindinės veiklos Įmonė uždirba pajamų iš kitos veiklos t.y. finansinės-investicinės veiklos (palūkanos už terminuotą indėlį ir kt.) už bokšto nuomą ir sunaudotą elektros energiją telekomunikacijų bendrovėms, nuotekų ištraukimą iš individualių namų kanalizacijos šulinių, teritorijos išnuomavimą.

Įmonės valdymo organai yra visuotinis akcininkų susirinkimas (Birštono savivaldybės taryba) ir administracijos vadovas. Birštono savivaldybės tarybos sprendimai prilygsta visuotinio akcininkų susirinkimo nutarimams. Įmonės veiklą organizuoja ir vykdo administracijos vadovas. Įmonės vadovas Cezaras Pacevičius dirba nuo  2008-01-15, vyr. buhalteris Vytautas Padelskas dirba nuo 2005-08-26.

Audito tikslas

Audito paskirtis yra įvertinti Įmonės vidaus kontrolę, įskaitant finansų valdymą, turto valdymo ir naudojimo teisėtumą ir pareikšti nepriklausomą nuomonę dėl finansinių ir kitų ataskaitų tikrumo ir teisingumo už 2011metus, taip pat įvertinti, ar 2011 metų Įmonės finansinių  ataskaitų rinkinyje  nėra reikšmingų iškraipymų ir ar finansinės ataskaitos visais reikšmingais atžvilgiais atitinka pripažintus apskaitos principus ir Įstaigos įstatus ir, kad ataskaitos tikrai ir teisingai atspindi Įmonės turtą ir įsipareigojimus bei finansinę būklę ir rezultatus, ar atliekant ūkines operacijas nepažeisti teisės aktai, ar apskaita tvarkoma ir finansinės ataskaitos yra parengtos pagal Lietuvos Respublikos galiojančius teisės aktus.               
                    Įmonės vadovybė yra atsakinga už tinkamą apskaitos politikos parengimą ir vykdymą; už tinkamą vidaus kontrolės sistemos organizavimą, kad būtų užkirstas kelias apgaulei, klaidoms ir įstatymų bei kitų teisės aktų pažeidimams; už metines finansines ataskaitas bei tinkamą apskaitos įrašų, pakankamai tiksliai bet kokiu laikotarpiu atskleidžiančių finansinę būklę, tvarkymą jų tikslumą, išbaigtumą ir pagrįstumą.
Audito procedūros


Auditas atliktas dokumentinės kontrolės metodu ištisiniu būdu. Audito metu naudotos procedūros: tikrinimas, skaičiavimas, stebėjimas, apklausa, patvirtinimas, auditinės ir kitos procedūros. Vykdant auditą atlikta Įmonės ir jos aplinkos, įskaitant apskaitos sistemos ir vidaus kontrolės, analizę su tikslu įvertinti reikšmingų finansinių ataskaitų informacijos iškraipymo riziką.
                                                                  Audito apimtis

Siekiant gauti audito tikslams reikalingų įrodymų, susipažinta su Įmonės veikla ir organizacine struktūra, apskaitos sistema, vidaus kontrolės aplinka, nustatytos svarbiausios audito stitys: ilgalaikio turto, pajamų ir sąnaudų patirtų įmonės veiklai vykdyti. Įmonės buhalterinės apskaitos sistema ir vidaus kontrolės patikrinimas buvo atliktas apsiribojant tik tais būtiniausiais aspektais, kurie buvo reikalingi pareikšti nuomonę. Auditas buvo planuotas taip, kad galima būtų, atskleisti buhalterinės apskaitos trūkumus ir vidaus kontrolės sistemoje pasitaikančias silpnąsias vietas ir trūkumus. Tikrinimo procedūros buvo nukreiptos į tas sritis metinėse finansinėse ataskaitose, kuriose buvo pareikalauta daugiausia lėšų ir kurios svarbios Įstaigos valdymui. 
                  Auditas buvo planuotas ir atliekamas taip, kad suteiktų galimybę išanalizuoti Įstaigos veiklą siekiant gauti audito tikslams reikalingus įrodymus.

                  Įmonės vadovybė laiku pateikė dokumentus ir būtiną informaciją, reikalingus auditui atlikti ir atsakė į visus pateiktus klausimus.


Patikrinta Įmonės 2011 metų balanso straipsnių analitinė ir sintetinė apskaita. Testais patikrintos pajamos ir sąnaudos bei ištirta jų pripažinimo tvarka apskaitoje. Ištirta ūkinės operacijos nuo atsargų įsigijimo iki nurašymo bei veiklos sąnaudų apskaitos. Įsitikinta ar visi įrašai susiję su 2011 metų veikla yra apskaityta finansinėse  ataskaitose.


Patikrinimo metu buvo peržiūrėta finansinės atskaitomybės parengimo procedūros bei dokumentai, patvirtinantys pateiktą informaciją, įsitikinta turto nuosavybe, buvimu ir įvertinimu. Patikrinta ar Įmonės įsipareigojimai ir įsiskolinimai užfiksuoti pirminiuose dokumentuose yra tinkamai atspindėti metinėse ataskaitose. 
                                                    Finansinės atskaitomybės tikrinimo rezultatai
                  Patikrinimas buvo paremtas užfiksuotų ūkinių operacijų pirminiuose dokumentuose atitikimu registrų duomenims bei iš jų sudarytoms finansinėms ataskaitoms. Įsitikinta, kad patikrinimo metu gauta pakankama, garantija, kad finansinėse ataskaitose nėra reikšmingų klaidų ir netikslumų, metinės finansinės ataskaitos visais reikšmingais atžvilgiais teisingai parodo UAB „Birštono vandentiekis“ 2011 m. gruodžio 31 d. būklę ir veiklos rezultatus, pinigų srautus bei grynojo turto pokytį pagal Lietuvos Respublikoje galiojančius Verslo apskaitos standartus.       Patikrinimo metu ištirta pateiktos 2011 metų veiklos rezultatų ataskaitos, kuriose pateikti duomenys apie uždirbtas pajamas ir patirtas sąnaudas per ataskaitinį laikotarpį, nurodytas galutinis bendrovės veiklos rezultatas. 
                 Įmonės finansinė atskaitomybė parengta vadovaujantis Lietuvos Respublikos Buhalterinės apskaitos įstatymu bei Verslo apskaitos standartais. Ataskaitiniais metais Įmonėje buvo atnaujinta apskaitos politika, patvirtintas naujas sąskaitų planas, pagal kuriuos atliekamos buhalterinės operacijos paruoštuose registruose kompiuterinėje programoje „Edrana“.
                Kontrolierės nuomone Įmonės taikoma apskaitos politika visais reikšmingais atžvilgiais atitinka pavyzdinį Verslo apskaitos standartų sąskaitų planą, Verslo apskaitos standartus bei kitų galiojančių teisės aktų reikalavimus.

                 Per 2011 metus Įmonė gavo 1555189 Lt. pajamų tame tarpe 1466883 Lt iš pagrindinės veiklos, 66119 Lt pajamų iš kitos veiklos (bokšto nuoma telekomunikacinėms bendrovėms ir elektros energija ryšių įstasigoms bei pajamos už metalo laužą) ir 22187 Lt. finansinės veiklos pajamų (terminuotas indėlis). Lyginant su 2010 metais pajamos iš pagrindinės veiklos sumažėjo 3110 Lt dėl sumažėjusio vandens suvartojimo bei nuotekų paslaugų sumažėjimo, pajamos iš kitos veiklos sumažėjo 37969 Lt, pajamos iš finansinės veiklos  sumažėjo 2386 Lt. Per metus Įmonė patyrė 1765591 Lt išlaidų, tame tarpe 1753838 Lt iš pagrindinės veiklos, kitos veiklos išlaidų 11753 Lt, lyginant su 2010 metais išlaidos iš pagrindinės veiklos padidėjo 73713Lt, kitos veiklos išlaidos sumažėjo 6575 Lt, finannsinės veiklos išlaidos sumažėjo 2386 Lt.  Išlaidose 43,32 proc. sudaro darbo užmokesčio išlaidos, priskaitytas darbo užmokestis-580142,89 Lt (2010 m. 563493,12 Lt) padidėjo 16649,77 Lt, priskaitytas socialinis draudimas-179456,06 Lt (2010 m. 174293,79 Lt) padidėjo 5162,27 Lt. 18,64 proc. sudaro ilgalaikio turto nusidėvėjimo išlaidos, 17,94 proc. sudaro elektros energijos sunaudojimo išlaidos, sąnaudos autotransportui  sudaro 4,02 proc. ir t. t. Pagal veiklos rezultatus Įstaiga per 2011 metus iš pagrindinės veiklos gavo 286955 Lt nuostolį iš kitos veiklos 54366 Lt pelno ir iš finansinės veiklos 22187 Lt pelno, bendras 2011 metų veiklos rezultatas yra 210402 Lt nuostolis (2010 metų rezultatas buvo 71809 Lt nuostolis). Kadangi Įmonės ankstesnių metų nuostolis buvo 444636 Lt tai pridėjus 2011 metų 210402 Lt nuostolį bendras Įmonės nuostolis yra 655038Lt, bet tai nereiškia, kad Įmonė negali vykdyti savo įsipareigojimų ir toliau plėsti ir vykdyti savo veiklą. Gautas įmonės pelnas negarantuoja įmonės veiklos sekmės, nes įmonės kasdienei veiklai svarbesni yra pinigai. Pelno (nuostolio) ataskaitoje atvaizduotas nuostolis susidarė dėl to, kad apskaitoje pajamos ir sąnaudos registruojamos kaupimo principu t. y. pajamos registruojamos kai uždirbamos, o sąnaudos kai patiriamos ir jų skirtumas yra pelnas arba nuostolis. Tačiau, kad ir kiek pelno įmonė gautų ji negalėtų dirbti neturėdama pinigų ir atvirkščiai įmonė turėdama nuostolį, bet turėdama pinigų gali sėkmingai vykdyti savo veiklą. UAB „Birštono vandentiekis“ pinigų srautų ataskaita parodo, kad Įmonė pagal esamą padėtį sėkmingai gali vykdyti savo veiklą ir vykdyti įsipareigojimus, nes įmonės pinigų srautai iš pagrindinės veiklos yra teigiami t. y. įplaukos yra 1853117 Lt, pinigų išmokos yra 1558177 Lt ir grynieji pagrindinės veiklos pinigų srautai yra 294940 Lt. Be to Įmonės balanse atvaizduotas trumpalaikis turtas yra 752235 Lt, o trumpalaikiai įsipareigojimai sudaro 233250 Lt, iš šio santykio gautas mokumo kojeficientas yra 3,23  kuris rodo, kad Įmonė sugebės ateityje vykdyti savo įsipareigojimus be to kai mokumo kojeficientas yra virš 2, tai reiškia, kad įmonė turi daugiau trumpalaikio turto negu jo panaudoja. 
    Įmonėje  2011 metus padaryta nemažai išlaidų turto įsigijimui ir darbų atlikimui t. y. įsigyta ir įvesta į eksploataciją ilgalaikio materialaus turto už 159129,86 Lt, atlikta darbų už 313950,36 Lt iš jų įrengta abonementinės tarnybos patalpos už 106616,57 Lt, Nemajųnų vandenvietės tvoros aptvėrimas už 207333,79 Lt, iš viso turto įsigijimui ir darbų atlikimui patirta išlaidų 366463,65 Lt. 
          Apibendrinus Įmonės 2011 metų rezultatus pavaizduotus Įmonės 2011 metų finansinėje atskaitomybėje galima teigti, kad Įmonė gali sėkmingai vykdyti savo veiklą ir įsipareigojimus nedidindama geriamojo vandens tiekimo ir nuotekų tvarkymo paslaugų kainų.
          Įmonėje naujos geriamojo vandens tiekimo ir nuotekų tvarkymo paslaugų kainos, bei pardavimo kaina buvo patvirtintos ir įsigaliojo nuo 2008-11-01 d., kurios lyginant su buvusiomis padidėjo gyventojams 48,3 proc., įstaigoms 42 proc.
                 Įstaigoje bendras atostoginių kaupimo rezervas yra 119453 Lt, tai rodo, kad darbuotojai, pažeidžiant Darbo kodekso nuostatas kiekvienais metais nesinaudoja kasmetinėmis atostogomis. Nustatyta, kad kai kurie darbuotojai nepasinaudoję kasmetinėmis atostogomis už tris, keturis ir netgi aštuonis darbo metus.
             Patikrinus Įmonės balanso duomenis nustatyta, kad įsiskolinimai ir kiti įsipareigojimai yra tinkamai atspindėti metinėse ataskaitose, visi debitoriai ir kreditoriai 2011-12-31 dienai yra realūs ir suderinti. 
             Atliekant 2011 metų finansinių ataskaitų auditą įvertinta Įmonės veiklos rizikos veiksniai, vidaus kontrolės rizikos veiksniai, kurie galėtų turėti įtakos vertinant finansinę atskaitomybę.

             Vadovybė yra atsakinga už finansinės atskaitomybės parengimą ir pateikimą pagal teisės aktais nustatytus reikalavimus. Vadovybės atsakomybė yra sukurti, įdiegti ir palaikyti vidaus kontrolę įstaigoje, kuri yra svarbi tam, kad finansinė atskaitomybė būtų parengta ir teisingai pateikta be reikšmingų informacijos iškraipymų, galinčių atsirasti tiek dėl apgaulės, tiek dėl klaidos. Vadovybė taip pat yra atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti tomis aplinkybėmis, atlikimą. 
             Vertinant vidaus kontrolės būklę įmonėje, nepastebėta kokių nors reikšmingų informacijos iškraipymų ar kitokių faktų, dėl ko būtų reikėję koreguoti metinius rezultatus ar kitus duomenis metinėse ataskaitose.

Įmonė  savo veikloje vadovaujasi Akcinių bendrovių įstatymu, Vyriausybės nutarimais, kitais teisės aktais, Birštono savivaldybės tarybos sprendimais ir Įmonės įstatais. 


Įmonėje paruoštos ir patvirtintos 2008-12-22 d direktoriaus  įsakymu Nr. 86 Vidaus tvarkos taisyklės su kuriomis darbuotojai supažindinti pasirašytinai.


Įmonėje, visiems  dirbantiems darbuotojams parengta pareigybės aprašymai, kuriuose reglamentuota darbuotojų pareigos, teisės ir atskaitomybė. Pareigybės aprašymai patvirtinti direktoriaus 2008-02-15 d. įsakymu Nr.10a., darbuotojai su pareigybės aprašymais supažindinti pasirašytinai.

                  Įmonėje 2010-05-25 d. direktoriaus įsakymu Nr.35, sutinkamai su Viešųjų pirkimų įstatymo pakeitimais patvirtinta naujos Supaprastintų pirkimų, atliekamų taikant komercinę praktiką taisyklės, patvirtinta komisija, pasirašyta nešališkumo deklaracijos. 
                  Įmonės įstatinis kapitalas ir akcijų skaičius lyginant su 2010 metais nesikeitė ir 2010-12-31 yra 7261953 Lt. Visos akcijos 100 proc. priklauso Birštono savivaldybės tarybai. Ilgalaikio turto apskaita kompiuterizuota, kiekvienam ilgalaikio turto vienetui priskirtas inventorinis numeris. Pagal Įmonės direktoriaus patvirtintą tvarką, bendrovės ilgalaikiu materialiu turtu laikomas turtas, kurio vertė didesnė kaip 1000,0 Lt ir kuris dėvisi ilgiau negu vienerius metus. Ilgalaikio materialiojo turto nusidėvėjimas skaičiuojamas tiesiogiai proporcingu metodu, likvidacinė vertė lygi 1,0 Lt., amortizacijos (nusidėvėjimo) sąnaudos priskiriamos Įstaigos veiklos sąnaudoms.

                2011-12-31 d. Įstaigos ilgalaikis turtas likutine verte 8319815 Lt, iš jo 8029892 Lt materialus ilgalaikis turtas ir 289923 Lt ilgalaikis nematerialus turtas . Nusidėvėjimo (amortizacijos) sąnaudos priskiriamos Įmonės veiklos sąnaudoms. Pagal Įmonės esamą apskaitos politiką įsigytas ilgalaikis turtas apskaitoje užregistruojamas įsigijimo savikaina. Patikrinus ilgalaikio turto likučius, dėl ilgalaikio turto straipsnių vertės neatitikimų nenustatyta.

          Įmonės  trumpalaikis  turtas 2011- 12 31 d. – 752235 Lt, kurį sudarė atsargos - 13350 Lt, gautinos sumos –323586 Lt, iš jų pirkėjų įsiskolinimas –300993 Lt ir kitos gautinos sumos-22593 Lt, pinigai bankų sąskaitose ir kasoje 115299 Lt, terminuoti indėliai-300000 Lt. Pirkėjų įsiskolinimas lyginant su 2010 metais 86789 Lt padidėjo. Didžiausi debitoriniai įsiskolinimai 2011-12-31 d. kaip ir kiekvienais metais yra UAB „Prienų vandenys“ –114181 Lt, UAB „Birštono šiluma“ –106705,73 Lt. Įmonėje visos skolos yra  inventorizuotos.
            Peržiūrėjus balanso trumpalaikio turto straipsnius ir jų atitikimą pirminiams dokumentams nustatyta, kad apskaitytos gautinos sumos yra atspindėtos teisingomis vertėmis, realios. Apskaityti pinigų likučiai banko sąskaitose ir kasoje atitiko banko išrašus iš sąskaitų bei kasos knygos išrašus. Buhalterinė pinigų judėjimo apskaita Įmonėje buvo vedama prisilaikant teisės aktais nustatytos tvarkos, neatitikimų šioje srityje nenustatyta.

              Ilgalaikio turto inventorizacija Įmonėje pravesta 2011-12-01 būklei pagal bendrovės direktoriaus 2011-11-17 įsakymą Nr 88 „Dėl metinės inventorizacijos pravedimo“, paskirta komisija atliko ilgalaikio materialaus ir nematerialaus turto, materialinių vertybių (atsargų ), piniginių lėšų bei kitų balanso straipsnių metinę inventorizaciją.


Grynųjų pinigų gavimo ir išdavimo operacijos vykdomos per kasą, prisilaikant galiojančių teisės aktų reikalavimų. Surinkti gryni pinigai naudojami darbo užmokesčiui išmokėti ir ūkio išlaidoms. Per kasą dar renkami mokesčiai iš privačių namų gyventojų už sunaudotą šaltą vandenį bei už nuotekų ištraukimą. Visos kasos operacijos fiksuojamos kasos knygoje ir atitinka su kasos apskaitos registro ir suvestinio registro duomenimis. Didžiausius pinigų srautus įmonė gauna ir išleidžia per banką.


2011-12-31 dienai Įmonės mokėtinos sumos  ir įsipareigojimai yra 233250 Lt, iš jų skolos tiekėjams-48956 Lt ir atostoginių kaupimo rezervas-119453 Lt, kitos mokėtinos sumos 64841 Lt.

                    Patikrinus darbo užmokesčio ir mokesčių skaičiavimą, nustatyta, kad Įmonėje laikomasi teisės aktais nustatytų reikalavimų dėl darbo užmokesčio skaičiavimo ir mokesčių bei sodros įstatymų apskaičiuojant mokesčius.

Įmonėje 2011 metais bendras vidutinis darbuotojų skaičius buvo 27 darbuotojai, iš jų administracijos darbuotojų – 4, darbininkai-23, vidutinis darbuotojo darbo užmokestis-1793 Lt, lyginant su 2010 metais atlyginimo vidurkis 116 Lt padidėjo. Darbuotojams mokami priedai prie atlyginimo už papildomus darbus, taip pat už darbą šventinėmis dienomis ir naktinį darbą. Darbuotojams darbo užmokestis išmokamas kiekvieno mėnesio pradžioje už praėjusį mėnesį. Įmonė laiku atsiskaito su VMI, VSDFV Prienų r. skyriumi.

                  Patikrinta pateiktas 2011 metų Įmonės metinis pranešimas, kuris yra pridedamas prie audituotų 2011 metų finansinių ataskaitų. Už šį metinį pranešimą ir veiklos planų ir prognozių prielaidas atsakinga Įmonės vadovybė. Kontrolierės pareiga, remiantis atliktu patikrinimu, pareikšti nuomonę, ar Įmonės metiniame pranešime pateikti duomenys atitinka metinę finansinę atskaitomybę. Patikrinimas neapėmė veiklos planų ir prognozių tikrinimo, kitų veiklos aspektų vertinimų, kadangi tai nebuvo šio audito tikslas. Remiantis atliktu patikrinimu, nustatyta, kad 2011 metų Įmonės metiniame pranešime nepastebėta jokių reikšmingų neatitikimų, lyginant su Įmonės 2011 m. gruodžio 31 d. finansinėmis ataskaitomis.
Savivaldybės kontrolierė

